കാന്തൻ ദ ലവർ ഓഫ് കളർ (ചലച്ചിത്രം)

പ്രമോദ് കൂവേരിയുടെ രചനയിൽ  ഷെറീഫ് ഈസ സംവിധാനം ചെയ്ത 2018 ലെ  മലയാള ചലച്ചിത്രമാണ് കാന്തൻ - ദി ലവർ ഓഫ് കളർ. റോളിംഗ് പിക്സ് എന്റർടൈൻമെന്റിന്റെ ബാനറിൽ ഷരീഫ് ഈസയാണ് ഈ ചലച്ചിത്രംനിർമ്മിച്ചത്. ആദിമധ്യാന്തത്തിലൂടെ കയ്യടി നേടിയ മാസ്റ്റർ പ്രജിത്ത് കാന്തനായും ആദിവാസികൾക്കുവേണ്ടി പോരാടുന്ന മനുഷ്യാവകാശ പ്രവർത്തകയായ ദയാബായിയും പ്രധാനവേഷത്തിലും എത്തുന്നു. ചിത്രത്തിൻറെ തിരക്കഥ, സംഭാഷണം എഴുതിയിരിക്കുന്നത് പ്രമോദ് കൂവേരിയാണ്. ഛായാഗ്രഹണം പ്രിയൻ, എഡിറ്റിംഗ് പ്രശോഭ്, പശ്ചാത്തല സംഗീതം സച്ചിൻ ബാലു, സൗണ്ട് എഫക്ട്സ് ഷിജു ബാലഗോപാലൻ, പ്രൊഡക്ഷൻ കൺട്രോളർ അശോകൻ. കെ വി, അസിസ്റ്റൻറ്സ് മുരളീധരൻ ചവനപ്പുഴ, പ്രദീഷ് വരഡൂർ, അമൽ. വി എഫ് എക്സ് വിപിൻരാജ്. നെങ്ങറകോളനിയിലെ അടിയവിഭാഗത്തിൽപ്പെട്ടവർക്കൊപ്പം ചിന്നൻ, കുറുമാട്ടി, സുജയൻ, ആകാശ്, കരിയൻ തുടങ്ങിയവരും ചിത്രത്തിൽ വേഷമിടുന്നു.https://www.asianetnews.com/entertainment-news/kanthan-the-lover-of-colour-win-kerala-state-film-award-pnkwif 49-ാമത് സംസ്ഥാന ചലച്ചിത്ര അവാർഡിൽ മികച്ച ചിത്രമായി തെരഞ്ഞെടുക്കപ്പെട്ടത് 'കാന്തൻ ദ ലവർ ഓഫ് കളർ' ആണ്. , https://www.manoramaonline.com/movies/movie-news/2019/02/27/best-film-kanthan-the-lover-of-colour-state-award.html2020 സപ്തംബർ 24 മുതൽ 30 വരെ ബർലിനിൽ വച്ചു നടക്കുന്ന ഇൻഡോ -ജർമ്മൻ ചലച്ചിത്രോത്സവത്തിലേക്കും തെരെഞ്ഞെടുക്കപ്പെട്ടിട്ടുണ്ട്.
കഥാസംഗ്രഹം
വയനാട് തിരുനെല്ലി നെങ്ങറ കോളനിയിലെ അടിയ വിഭാഗ മനുഷ്യരുടെ നിലനിൽപ്പിനായുള്ള പോരാട്ടത്തിൻറെ കഥയാണ് സിനിമ പറയുന്നത്. കർഷക ആത്മഹത്യകൾ, കപട പരിസ്ഥിതിവാദങ്ങൾ പ്രകൃതി ചൂഷണം, വരൾച്ച, ദാരിദ്രം, നാട്ടുഗദ്ദിക, കാക്കപ്പെലെ, തീണ്ടാരിക്കല്യാണം തുടങ്ങിയ ആചാരങ്ങൾ, പ്രണയം, പ്രതിരോധം, നിലനിൽപ്പിൻറെ രാഷ്‍ട്രീയം തുടങ്ങിയ ജീവിത സന്ധികളോടു സമരസപ്പെടുകയാണ് സിനിമ.

കഥാപാത്രങ്ങളും അഭിനേതാക്കളും
 അഭിനേതാവ്  വേഷം പ്രജിത്ത്  കാന്തൻ ദയാ ബായ്  ഇത്ത്യാമ്മ  ചിന്നൻ   കുറുമാട്ടി    സുജയൻ  ആകാശ്    കാരിയൻ  
 അവാർഡുകൾ 
49-ാമത്കേരളസംസ്ഥാന ചലച്ചിത്രപുരസ്കാരം (2018)
 മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം
അനുബന്ധം

വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ